alexandrainst/scandi-wiki huggingface dataset:
Hovförsamlingen

Kungliga Hovförsamlingen er en ikke-territoriell menighet innen Svenska kyrkan, omfattende Kongehuset og ansatte ved hoffet og deres pårørende. Menighetskirke er Slottskyrkan i Stockholms slott. Menigheten er organisert under hovkonsistoriet og ligger utenfor den gjengse stiftsorganisasjonen. Den som er sogneprest (kyrkoherde) har offisielt og tradisjonelt tittelen «pastor i Hovförsamlingen».

Medlemskap
Ifølge Svenska kyrkans kyrkoordning kap. 35 § 6 har en person rett til å tilnøre Hovförsamlingen om han eller hun tilhøre Svenska kyrkan og er folkebokført i Sverige og dessuten
 er medlem av Kungliga Huset,
 tjenestegjør eller har tjenestegjort ved Kungliga Hovstaterna eller Kungliga Staberna,
 er ektemake eller hjemmeværende barn til noen som tilhører menigheten ifølge 1 eller 2, eller
 er etterlevende ektemake eller hjemmeværende barn til noen som har tilhørt församlingen ifølge 1 eller 2.

Hovförsamlingen har drøye 480 medlemmar; menighetskirke er Slottskyrkan på Stockholms slott.

Hovförsamlingens medlemmer har vrd direktr kirkelige valg bare stemmere til Kyrkomötet og da danner menigheten en slags valsamfällighet med Stockholms stifts valgkrets. Menigheten står ved siden av stiftsorganisasjonen hvorved överhovpredikanten er «biskops vederlike».  Den står også utenfor det innenkirkelige økonomiske utjevningssystemet.

Hovförsamlingens kyrkoråd velges ved samme tid som de direkte kirkelige valgene ved kyrkostämma.

Referanser

Eksterne lenker
 Hovförsamlingen http://www.kungahuset.se/monarkinhovstaterna/valkommentillkunglhovforsamlingen.4.618dea114acd4fc12a2352.html

Gamla stan
Svenska kyrkan
Jesper Löfgren

Jesper Fredrik Löfgren (født 3. mai 1997) er en svensk fotballspiller som spiller for Djurgårdens IF Fotboll. 

Löfgren signerte for Brann den 15. august 2018. Han ble offisielt Brannspiller den 12. januar 2019.

Referanser

Eksterne lenker 
 

Svenske fotballspillere
Utenlandske fotballspillere i Norge
Fotballspillere for Mjällby AIF
Fotballspillere for SK Brann
Fotballspillere for Djurgårdens IF
Personer fra Kalmar
Vitenskapsåret 1740

Vitenskapsåret 1740 er en oversikt over hendelser, prisvinnere, fødte og avdøde personer med tilknytning til vitenskap i 1740.

Matematikk 
 Jean Paul de Gua de Malves får publisert avhandlingen «Usages de l'analyse de Descartes pour découvrir, sans le secours du calcul differentiel, les propriétés, ou affections principales des lignes géométriques de tous les ordres» (Anvendelser av Descartes' analyse for å oppdage, uten hjelp av differensialregning, egenskapene eller de viktigste følgene av de geometriske linjene i alle ordre), et pionérarbeid i analytisk geometri.

Prisvinnere
 Copleymedaljen: Alexander Stuart, britisk lege, for sine fysiologiske studier.

Fødsler
 17. februar − Horace Bénédict de Saussure (død 1799), sveitsisk geolog og naturhistoriker.
 27. juni − John Latham (død 1837), engelsk lege og naturhistoriker.
 24. desember − Anders Johan Lexell (død 1784), finsk astronom.

Dødsfall
 23. mars − Olof Rudbeck d.y. (født 1660), svensk naturhistoriker og oppdagelsesreisende.

Referanser
Ingvil Smines Tybring-Gjedde

Ingvil Smines Tybring-Gjedde (født 8. juli 1965 i Oslo) er en norsk statstjenestekvinne og tidligere politiker (FrP), som er spesialrådgiver i Innovasjon Norge fra 2020. Hun var statsråd for samfunnssikkerhet i Justis- og beredskapsdepartementet fra 2019 til 2020.

Biografi 
Tybring-Gjedde er utdannet NDT-tekniker fra Danmark, og har jobbet flere år i oljebransjen. Hun har også utdanning som markedsøkonom fra BI i Stavanger og har i tillegg en bachelor i internasjonalisering og ledelse fra samme høyskole. Hun begynte sin politiske karriere i Frogner FrP i 2009, og var varamedlem av bystyret i Oslo (byutviklingskomiteen) fra 2011 til 2014. Hun var seniorrådgiver i næringspolitisk seksjon i Utenriksdepartementet fra 2011 og siden seniorrådgiver i Innovasjon Norge, før hun ble statssekretær i Olje- og energidepartementet 16. desember 2015.

Den 22. januar 2019 ble Tybring-Gjedde utnevnt til samfunnssikkerhetsminister (også kalt beredskapsminister) i Justis- og beredskapsdepartementet. I tillegg til å ha ansvar for beredskapen i Justisdepartementet overtok hun også ansvaret for sikkerhetsloven og for den administrative styringen av Nasjonal sikkerhetsmyndighet. Hun ble også ansvarlig for Direktoratet for samfunnssikkerhet og beredskap, Sivil klareringsmyndighet og Hovedredningssentralen. Hun overtok i tillegg ansvaret for styringen av Polaravdelingen, og oppgaver knyttet til Sysselmannen på Svalbard. Hun gikk av som statsråd da FrP gikk ut av regjeringen 24. januar 2020.

Tybring-Gjedde ble kåret til Norges 28. mektigste kvinne av bladet Kapital i 2018. Hun er gift med politikeren Christian Tybring-Gjedde (FrP).

Referanser

Eksterne lenker 
 
 
  Profil på regjeringen.no

Statsråder i Regjeringen Solberg‎
FrP-statsråder
Statssekretærer i Regjeringen Solberg
FrP-politikere i Oslo
Stefan Löfvens andre regjering

Stefan Löfvens andre regjering var Sveriges regjering fra 21. januar 2019 til 9. juli 2021. Den var en koalisjonsregjering av to politiske partier som følge av riksdagsvalget i Sverige 2018. Sosialdemokratene var regjeringens største parti, mens Miljöpartiet de Gröna var det mindre parti.

Den 21. juni 2021 tapte regjeringen et mistillitsvotum i Sveriges riksdag, fremmet av Sverigedemokraterna og støttet av Kristdemokraterna, Moderaterna og Vänsterpartiet. Regjeringen var etter det forretningsministerium til den ble avløst av Stefan Löfvens tredje regjering 9. juli 2021.

Sammensetning 
Regjeringen ble formelt utnevnt i et konselj på Stockholms Slott den 21. januar 2019.

Referanser 

Etableringer i 2019
Svenske regjeringer
Opphør i 2021
Viola Vintage & The Backstreet Cats

Viola Vintage & The Backstreet Cats er et norsk rockabillyband fra Aurskog-Høland i Akershus.

Bandets musikk er inspirert av blant andre Teencats, Wanda Jackson, Johnny Cash og Queen.

Kilder: Bandet og https://m.facebook.com/violavintagebackstreetcats/?ref=bookmarks

Besetning 

 Marita Viola - vokal og gitar

 Christopher Johansen - vokal og gitar
 Leif Erik Fjeld - trommer
 Mads E. Mikkelsen - bass

Norske musikkgrupper
Spidergawd

Spidergawd er et norsk hardcore/heavy rock-band fra Trondheim. Bandet ble startet i 2013 og har siden gitt ut 6 plater, alle selvtitulert med nummerering. I starten av 2021 ga de ut en EP (At Rainbows End).

Historie 
Bandets grunnlegger var Per Borten (Cadillac(band) & Moving Oos) på gitar og vokal, Hallvard Gaardløs (Draken, Orango m.m.) på bass, Rolf Martin Snustad (Hopalong Knut & Samvirkelaget) på saxofon og Kenneth Kapstad (Motorpsycho, Monolithic & God Seed) på trommer.

Diskografi
Spidergawd I (2014)
Spidergawd II (2015)
Spidergawd III (2016)
Spidergawd IV (2017)
Spidergawd V (2019)
Spidergawd VI (2021)

Medlemmer

Norske rockegrupper
Musikk i Trondheim
Band etablert i 2013
Daniel og Simen

Daniel og Simen Andersen er to norske brødre som er kjente for å drive en av Norges største YouTube-kanaler. Begge ble født med muskelsykdommen Duchennes muskeldystrofi.

Brødrene startet YouTube-kanalen sin i 2014, og vant i 2017 prisen «årets meningsbærer» på Gullsnutten, som er en prisutdeling for norske youtubere. De ble kjent for sitt engasjement rundt mobbing, som blant annet førte til flere opptredener på God morgen Norge, hvor de snakket om livet i rullestol og hvordan det er å oppleve nettmobbing. De arrangerte 18. oktober 2018 en inkluderingsdag, der de delte ut to priser til noen som hadde gjort noe bra innen inkludering i Bamble kommune.

De fortsatte å legge ut YouTube-videoer på kanalen, som pr. juli 2021 hadde rundet  abonnenter og til sammen 19 millioner avspillinger.

I april 2022 startet brødrene en kanal på TikTok. Per juli 2022 hadde de fått  følgere på TikTok og til sammen 5 millioner avspillinger.

Simen Andersen lager også musikk i sjangeren hiphop/R&B, som han tilgjengeliggjør via Internett.

Den 19. august 2022 døde Daniel Andersen på Skien sykehus etter å ha blitt innlagt som følge av lungebetennelse. Daniel ble bisatt i en fullsatt Langesund kirke torsdag den 25. august 2022.

Dokumentarfilm 
Dokumentarfilmskaperen Christer Sev fulgte brødrene i flere år og lagde dokumentarfilmen Daniel og Simen, som ble vist på NRK i mars 2019. Filmen ble nominert til Gullruten 2019 i klassen «Beste TV-dokumentar».

Fotnoter

Referanser

Eksterne lenker 
 

Youtubere fra Norge
Vitenskapsåret 1739

Vitenskapsåret 1739 er en oversikt over hendelser, prisvinnere, fødte og avdøde personer med tilknytning til vitenskap i 1739.

Oppdagelsesreiser
 1. januar – Jean-Baptiste Charles Bouvet de Lozier oppdager Bouvetøya, mens ekspedisjonen leter etter Terra Australis.

Matematikk
 Leonhard Euler løser den allmenne homogene lineære differensialligning med konstante koeffisienter.
 Jean le Rond d'Alembert får publisert boka «Mémoire sur le calcul intégral» (Anmerkning om integralregning), 22 år gammel.

Fysikk
 Émilie du Châtelet får publisert avhandlingen «Dissertation sur la nature et la propagation du feu» (Avhandling om egenskapene ved og spredningen av ilden).

Institusjoner
 2. juni − Det svenske Vetenskapsakademien blir stiftet i Stockholm. Akademiet skal støtte vitenskaper som er praktisk anvendelige og skal spre kunnskap til almenheten. 31. mars 1741 ble statuttene godkjent av kongen, og akademiet ble kongelig.

Prisvinnere
 Copleymedaljen: Stephen Hales, britisk fysiolog, kjemiker og oppfinner, for forsøk med fjerning av nyrestein.

Fødsler
 18. januar − Johann Christian Daniel von Schreber, tysk naturhistoriker (død 1810)
 9. april − Bernardino da Ucria, italiensk botaniker (død 1796)
 10. april − Domenico Cirillo, italiensk lege, entomolog og botaniker (død 1799)
 20. april − William Bartram, naturhistoriker, botaniker og utforsker fra USA (død 1823)
 15. juni – Pietro Moscati, italiensk lege, anatom og politiker (død 1824)
 17. juni – Ermenegildo Pini, italiensk matematiker, naturhistoriker og arkitekt (død 1825)
 25. juli – Erik Prosperin, svensk astronom, matematiker og fysiker (død 1803)
 18. august - Cornelis de Pauw, nederlandsk filosof og geograf (død 1799)
 27. august - Giambattista Guatteri, italiensk botaniker (død 1793)
 7. oktober - Luigi Angeli, italiensk lege og forfatter (død 1829)
 15. oktober - Antonio Maria Jaci, italiensk presbyter, matematiker og astronom (død 1815)
 18. oktober - Johann Ludwig Christ, tysk naturhistoriker og entomolog (død 1813)
 26. oktober - Jean de Noailles, fransk naturviter (død 1824)
 8. november - Antoine Bruni d'Entrecasteaux, fransk admiral og utforsker (død 1793)
 14. november – William Hewson, engelsk kirurg, "hematologiens far" (død 1774)
 Giacomo Agostino Brusco, italiensk ingeniør og kartograf (død 1817)
 Giovanni Del Turco, italiensk matematiker (død 1800)
 Belsazar Hacquet, østerriksk lege og vitenskapsmann (død 1815)
 Maurizio Pipino, italiensk lege og forfatter (død 1788)

Dødsfall
 15. februar - Eustachio Manfredi, italiensk matematiker, astronom og poet (født 1674)
 28. august − Andreas Hojer, dansk historiker og jurist  (født 1690)
 19. april − Nicholas Saunderson, britisk matematiker (født 1682)
 27. april − Nicolas Sarrabat, fransk fysiker og matematiker (født 1698)

Referanser
Liste over politiske rådgivere i Erna Solbergs regjering

Liste over politiske rådgivere i Erna Solbergs regjering er en oversikt over politiske rådgivere som har blitt ansatt av Statsministerens kontor for Erna Solbergs regjering.

I motsetning til statssekretærene, som er knyttet til det enkelte departement, er stillingen som politisk rådgiver knyttet til den enkelte statsråd/minister. De følger ministeren, selv om han eller hun skifter departement.<div style="display:flex; flex-direction: row; flex-wrap: wrap;">

Se også
Erna Solbergs regjering
Liste over statssekretærer i Erna Solbergs regjering

Referanser
Rosenborg Ballklub i 1991

Rosenborg kom på 2. plass i Tippeligaen i 1991-sesongen.

Tippeligaen

Seriekamper

Cupen

Serievinnercupen 
1. runde

Spillerstatistikk

Spillerstall
Førsteellever

Overganger

Inn

Ut

Spillere på landslag





G15

Referanser

Kilder
 
 

1991
Rosenborg
Rosenborg Ballklub
Tippeligaen 1991
Humorprisen

Humorprisen er en prisutdeling for norske humorister og komikere. Prisen ble delt ut første gang i januar 2019 for humoråret 2018. Prisen ble etablert av Morten Ramm og Trond Kvernstrøm som en erstatning for Komiprisen som de to mente fokusert for mye på scene og revy.

Humorprisen 2018 
Humorprisen 2018 ble delt ut fredag 18. januar 2019 for humoråret 2018. Utdelingen fant sted på Christiania Teater i Oslo og ble ledet av Else Kåss Furuseth. Utdelingen fikk kritikk for å ha få kvinner og komikere med innvandrerbakgrunn var blant de nominerte.

Vinnere og nominerte

Humorprisen 2019 
Humorprisen 2019 ble delt ut fredag 17. januar 2020 for humoråret 2019. Utdelingen fant sted på Christiania Teater i Oslo og ble ledet av Else Kåss Furuseth.

Vinnere og nominerte

Humorprisen 2020/2021 
Humorprisen 2020/2021 ble delt ut fredag 27. mai 2022 for humorårene 2020 og 2021. Utdelingen ble ledet av Else Kåss Furuseth og arrangert på Cosmopolite Scene på Torshov i Oslo. Utdelingen for 2020 ble utsatt grunnet koronapandemien og senere slått sammen med utdelingen for 2021 som av samme grunn ble utsatt fra januar til mai 2022.

Vinnere og nominerte

Jury 
  (Juryleder)
 
 
 
 
 Nora Ibrahim
 Jonas Kinge Bergland
 
 
 Kaja Eide

Referanser

Eksterne lenker 
 

Norske kulturpriser
Norsk humor
Rambergkollbakkene

Rambergkollbakkene, bedre kjent som bare Rambergkollen er et skihoppanlegg som ligger i Våle i Tønsberg kommune i Vestfold og Telemark. Anlegget består av tre hoppbakker med størrelse K44, K18 og K6. Rambergkollbakkene er en av de to eneste store skihoppanleggene i fylket som er i bruk. Den andre er Breimyrbakkene i Holmestrand kommune. Skolebakken, også i Holmestrand er også i bruk, men det består kun av en liten minibakke som kun blir brukt i hopptrening.

Rambergkollbakkene er en del av skianlegget Bibo i Våle.

Se også 
 Breimyrbakkene

Referanser

Eksterne lenker 
 Bibo skianlegg - Re kommune 
 Rambergkollen på Ski Jumping Hill Archive/SkiSprungSchanzen.com

Hoppbakker i Norge
Idrettsanlegg i Vestfold og Telemark
Sport i Tønsberg
Byggverk i Tønsberg
Randulle

Sander Austad Dale (født 28. mars 1998 i Skien), bedre kjent som Randulle, er en norsk youtuber som er med i YouTube-nettverket Splay Norge. Han driver en av Norges største spillkanaler på YouTube med litt over  abonnenter på kanalen sin.

Biografi 
Han har drevet mange YouTube-kanaler, men per 2021 driver han kanalene Randulle og Dulle. Han har vært nominert i en rekke kategorier i Gullsnutten, blant annet Årets nykommer 2016 og 2017, Årets gamer 2016 og 2017, før han vant prisen i 2018. Han legger for det meste ut spillvideoer, men tidvis publiserer han også vlogs. Majoriteten av innholdet hans er fotballrelatert.

Den 5. mars 2019 annonserte Odds Ballklubb på sine nettsider at Dale hadde signert en tre-års avtale med klubben og at han fra og med da skulle representere klubben som e-sportsutøver i turneringer. Han ga seg som spiller i Odd desember 2019. I april 2020 kommenterte han FIFA-turneringen ePL Invitational sammen med Kasper Wikestad på TV 2 Play.

Etter sommeren 2021 gikk han til TV 2 der han lager programmet VAR-rommet, samtidig som at han er med i noen av fotball sendingene til TV 2 Sporten, blant annet Gullballen sendingen i 2021.

Han er deltager i sesong 1 av TV 2 programmet Forræder.

Sander var den første e-sport spilleren i fotballklubben Odd.

Referanser

Eksterne lenker 
 
 

Youtubere fra Norge
Personer fra Skien kommune
Nordmenn kjent via pseudonym
Norske e-sportsutøvere
Norske programledere
Peder Blessing Dahle

Peder Blessing Dahle (født 7. januar 1877 i Empangeni i Zululand i Sør-Afrika, død 12. november 1948 i Oslo) var en norsk luthersk prest og teolog. Han var fra 1924 til 1936 sokneprest i Vardal, og fra 1942 en av dem som Nasjonal Samling innsatte som biskoper etter at de rettmessige lutherske biskoper hadde lagt ned sine embeder.

Liv og virke
Peder Blessing Dahle vokste opp som misjonærsønn i Natal, som barn av Markus Dahle (1838-1915) og hans hustru Bertha (født Sivertsen, 1834-1910). Da Peder var 15 år, reiste familien hjem til Norge for en periode. Han gikk da middelskolen og gymnaset i Stavanger, og tok i 1903 teologisk embetseksamen.

Dahle ble så blant annet ansatt i Oslo Indremisjon og som prest i Berlin. Fra 1908 til 1922 virket som misjonær. Høsten 1924 kom Dahle og familien til Vardal. Til dette soknekallet hørte den gangen også Gjøvik by, og Dahle satte seg fore å få delt embetsdistriktet, slik at Gjøvik ble eget sokneprestembete. Dette lyktes ikke før i 1940, etter at Dahle hadde forlatt Vardal, men det var trolig hans utredningsarbeid som var viktigste årsak til delingen.

I 1932 var Gjøvik kirke 50 år, og festgudstjenesten allehelgensdag ble kringkastet i radio. I prekenen kritiserte Dahle teaterstykket Guds grønne enger av Marc Connelly, som gikk på Nationaltheatret den høsten. 
«I disse dager hører vi endog at landets nasjonalteater skal gå til den hjerteråhet å oppføre et negerskuespill, hvor Gud fremstilles på scenen i bonjour og med sigarett i munnviken, og vi sier: Stans råskapen!» 

Dahle ble en av frontfigurene for de som mente at stykket var blasfemisk, og særlig i det liberale Dagbladet ble han en skyteskive.

Året etter meldte Peder Blessing Dahle seg inn i det nystiftede Nasjonal Samling. Den 21. mai 1936 var Dahle til stede under Torvslaget på Gjøvik, der advokat Johan B. Hjort, nestleder i NS, holdt en provoserende tale, rettet mot arbeiderbevegelsen. Dahle var en av dem som arbeiderungdommen kastet steiner og hestemøkk etter. 

I 1936 ble han utnevnt til sokneprest i Ullern i Aker. Etter den tyske okkupasjonen fortsatte han som prest i menigheten. En tid var han sensor i Norsk Rikskringkasting, for å godkjenne prekenutkast som skulle brukes i radioen.

Biskop (NS)
Høsten 1943 ble Dahle utnevnt av NS-myndighetene til biskop i Bjørgvin bispedømme. 

I 1947 ble han dømt til 4 1/2 års fengsel i landssvikoppgjøret. Han døde under fengselsoppholdet i Oslo 12. november 1948.

Referanser

Kilder
 Lokalhistoriewiki

Litteratur 
Grønland, Tormod: Hvem var Peder Blessing Dahle, semesteroppgave i kirkehistorie, våren 2008.
 .

Personer fra KwaZulu-Natal
Norske lutherske prester
Norske lutherske biskoper (NS)
Personer fra Stavanger kommune
Medlemmer av Nasjonal Samling
Nordmenn fra andre verdenskrig
Nordmenn dømt i landssvikoppgjøret etter krigen
Dødsfall under fengselsopphold
Marc Connelly

Marcus Cook Connelly (født 13. desember 1890 i McKeesport i Pennsylvania i USA, død 21. desember 1980 i New York City) var en amerikansk dramatiker, regissør, produsent, artist og tekstforfattere. Han var et viktig medlem i Algonquin Round Table og mottok Pulitzerprisen i Drama i 1930.

Liv og virke

Bakgrunn 
Marc Connelly var sønn av et skuespillerpar og begynte å skrive teaterstykker allerede i femårsalderen.

Tidlig virke
Han ble senere journalist for Pittsburgh Sun-Telegraph innen han flyttet til New York City. Etter kort tid hadde han blitt kjent med noen av byens mest kjente kunstnere, blant andre Dorothy Parker, Robert E. Sherwood, Heywood Broun, Robert Benchley, Alice Duer Miller, Harpo Marx, Jascha Heifetz, Jane Grant, Ruth Hale, George S. Kaufman, Harold Ross, Neysa McMein, Alexander Woollcott, Franklin Pierce Adams, Edna Ferber, Irving Berlin og Bernard Baruch.

I 1919 ble han med på å grunnlegge selskapet Algonquin Round Table.

Karriere
Connelly hadde bidratt til flere Broadwaymusikaler innen han i 1921 begynte å samarbeide med George S. Kaufman. Under deres fireårige samarbeide skrev de fem komedier og bidro til revyen The 40ers, 1922, samt medvirket til teksten til den musikalske komedien Helen of Troy.

Connelly fikk i 1930 Pulitzerprisen i Drama for The Green Pastures (1930), som var en komedie og slags gjenfortelling fra Det gamle testamentet, og ble en milepæl i amerikansk drama, da det ble oppsatt med et en helt svart ensemble på Broadway.  I Norge ble den oppført den på Nasjonalteateret i Oslo som Guds grønne enger i  1932; i Sverige på Dramaten i Stockholm som Guds gröna ängar samme år.

I 1968 publiserte han sine memoarer, Voices Offstage. 

Gjennom årene dykket han også opp som skuespiller i 21 filmer, blant andre Spirit of St. Louis (1957) med James Stewart.

En film om medlemmer i Round Table, The Ten-Yeat Lunch (1987), vant en Oscar som beste dokumentarfilm.

Referanser

Litteratur 
 Bra Böckers lexikon, 1974

Eksterne lenker
 
 
Algonquin Round Table Walking Tours
Algonquin Round Table page at the Algonquin Hotel's web site
Algonquin Circle Links 
Stephen Wilde Official Website

Forfattere fra USA
Regissører fra USA
Skuespillere fra USA
Personer fra Allegheny County i Pennsylvania
Selvstendighetspartiet (ShP)

Selvstendighetspartiet (ShP) var et nasjonalistisk norsk politisk parti etablert i 2015. Partiet var restriktivt i spørsmål om innvandring og utenrikspolitikk og hadde sentrumsorienterte standpunkter i spørsmål om fordelings-, helse-, distrikts- og kulturpolitikk. Grunnlegger og første partileder er  (født 1962), også aktiv i Stopp islamiseringen av Norge (SIAN). Selvstendighetspartiet anså seg som arvtaker til en frihetskamp fra 1814 og var motstander av norsk medlemskap i EU. Partiet var også ofte i konflikt med organisasjoner som «Tjen folket» og «Antifa».

Politisk plattform 
Selvstendighetspartiet betegnet seg som et blokkuavhengig nasjonalkonservativt sentrumsparti med mål å fremme og bevare det norske folks interesser, kultur og identitet.

Selvstendighetspartiets politikk var inspirert av Alternative für Deutschlands partiprogram, oversatt til norsk i nettavisen Document.no. Partiet oppga å være inspirert av Dansk Folkeparti og Alternativ för Sverige og at det hadde lånt enkelte programformuleringer fra Kristelig Folkeparti (KRF), Venstre, Senterpartiet, Miljøpartiet De Grønne (MDG) og Rødt.

Dets viktigste sak var å stoppe «den store befolkningsutskiftningen».

Partileder Ellen Due Brynjulfsen og sentralstyremedlem Anders Tronstad forsvarte Identitærbevegelsen med leserinnlegg i nettavisen Resett.

Demonstrasjoner 
Brynjulfsen talte i desember 2018 på en demonstrasjon rettet mot FN, NATO og EU. 19. januar 2019 var Selvstendighetspartiet medarrangør for en demonstrasjon utenfor Tysklands ambassade i Oslo til støtte for pressefrihet og den fengslede tyske journalisten Billy Six.

Oppslutning ved valg 
Ved kommunestyre- og fylkestingsvalget 2019 stilte partiet liste i Oslo, og fikk 573 stemmer (0,2 %).

Oppløsning 
1. november 2020 opplyste partiets hjemmeside at det var slått sammen med Demokratene.

Referanser 

Tidligere politiske partier i Norge
Nasjonalistiske partier
Politiske partier etablert i 2015
Generaldirektoratet for helse og mattrygghet

Generaldirektoratet for helse og matsikkerhet (DG SANTE) er betegnelsen på EUs administrative organ for temaer som gjelder, mat og helse. DG SANTE er et av EUs 33 generaldirektorat. Ansvaret til generaldirektoratet er a utvikle og europakommisjonens politikk innen mattrygghet og folkehelse . DG Sante ledes av den litauiske kommissæren Vytenis Andriukaitis, Generaldirektor Anne Bucher og visegeneraldirektor Martin Seychell. I 2014 kom en endring der  generaldirektoratet for helse og forbrukere (DG SANCO) gav ansvaret for forbrukerne til generaldirektoratet for justis og med sitt nye ansvarsomrade skiftet navn til DG Sante.

Byråsamarbeid 
DG SANTE får faglige vurderinger og analyser fra fire byråer på helseområdet, hvor Norge også deltar:

 Det europeiske byrå for legemiddelvurdering (EMA), London
 Det europeiske smittevernbyrået (ECDC), Stockholm
Det europeiske overvåkningssenter for narkotika og narkotikamisbruk (EMCDDA), Lisboa
 Den europeiske myndighet for næringsmiddeltrygghet (EFSA), Parma

Referanser 

Europakommisjonen
EU-politikk